Distrikto Tapolca

La Distrikto Tapolca (hungare Tapolcai járás) estas distrikto en Hungario, en regiono Meza Transdanubio, en departemento Veszprém. Ĝi situas ĉe montaro Bakony laŭ norda bordo de Balatono en la sudokcidenta parto de la departemento (en la meza parto de Transdanubio).

La distrikta ĉefurbo estas Tapolca, kiu estas urbo, krome estas ankaŭ alia urbo kaj grandvilaĝo, la ceteraj 30 komunumoj estas vilaĝoj.

La areo estas 540,30 km², kie loĝas 34 689 homoj. La loĝantoj okupiĝas pri fremdultrafiko, agrikulturoj (kie la vinkulturo estas la plej grava) kaj bredadoj.

 Historio 
Tiu distrikto funkciis jam inter 1886-1983, sed ĝis 1950 ĝi apartenis al Zala (historia departemento). La distrikta sistemo ne funkciis en Hungario inter 1983-2013.

 Komunumoj 
 distrikta ĉefurbo kaj urbo: Tapolca, kiu administras ankaŭ vilaĝojn Gyulakeszi kaj Raposka
 alia urbo: Badacsonytomaj
 grandvilaĝo: Révfülöp, kiu havas komunan administradon kun vilaĝo Kővágóörs
 vilaĝoj:
 Kővágóörs, kiu administras ankaŭ vilaĝojn Ábrahámhegy, Balatonhenye, Balatonrendes, Kékkút, Köveskál, Mindszentkálla, Salföld kaj Szentbékkálla
 Lesenceistvánd, kiu administras ankaŭ vilaĝojn Uzsa kaj Zalahaláp
 Lesencetomaj, kiu administras ankaŭ vilaĝojn Balatonederics, Lesencefalu kaj Nemesvita
 Monostorapáti, kiu administras ankaŭ vilaĝojn Hegyesd, Kapolcs, Sáska, Taliándörögd kaj Vigántpetend
 Szigliget, kiu administras ankaŭ vilaĝojn Badacsonytördemic, Hegymagas, Káptalantóti, Kisapáti kaj Nemesgulács

 Fontoj 
 la datenoj venis el la Hungara Vikipedio

Kategorio:Distriktoj de Hungario